Lasila Põhikool

Lasila Põhikool on üldhariduskool Lääne-Viru maakonnas Rakvere vallas Lasila külas aadressil Vahtra puiestee 17. Lasila Põhikool töötab kahes majas: 19. sajandist pärit Lasila mõisa härrastemajas ja 2012. aastal valminud uues algklasside majas. Lasteaed tegutseb lasteaiamajas. Kool loeb oma vanust alates 1786. aastast, kui Lasilas alustas tööd esimene talurahvale mõeldud kool. 2021. aastal tähistas Lasila Põhikool Lasila hariduselu 235. aastapäeva. Täpsemad andmed koolist pärinevad 1843. aasta suvest, kui mõis ehitas Kagerla (tänapäeva Lasila) külla uue ruumika koolimaja. Veel samal sügisel alustas seal õppetööd Lasila toonase mõisniku J. von Ungern-Sternbergi poolt ametisse kutsutud endine Inju koolmeister Gustav Schönberg. Koolis õppis siis üheksa tüdrukut ja kuus poissi, kellele õpetati lugemist ja laulmist, veidi ka kirjutamist. Eesti Vabariigi alguseks oli kool kasvanud 3-klassiliseks ja sai peagi enda käsutusse heas seisus Lasila mõisahoone. 1923. aastal sai koolijuhiks Karl Viilip. Tööd alustas kool viie klassiga ja järgmisel aastal kuue klassiga. Õpilaste arv ulatus peaaegu saja õpilaseni. Kool oli kodune ja tekitas õpilastes hubase tunde. 1934. aastal sai koolijuhatajaks Jaan Unt. Aastatel 1943-1946 juhtis kooli Aliide Rebane. Aastatel 1947-1953 oli koolijuhatajaks Ervin Kukk. Alates 1950. aastatest hakkas õpilaste arv koolis vähenema. Riigi hariduspoliitika raskusi said tunda õpetajad ja koolijuhataja Alma Niit. 1973. aastal katkes mõisakooli elu 13 aastaks. Ruumid tuli ajutiselt loovutada kolhoosiosakonna keskusele ja keldrisse rajatud baarile. 1. septembril 1986 avati Lasila külas taas kool - Lasila Algkool. Kool kuulus ENSV Haridusministeeriumi Rakvere Rajooni RSN Täitevkomitee haridusosakonnale. Kooli käsutusse oli antud Lasila mõisahoone idapoolne tiib. Läänepoolses tiivas asus Energia kolhoosi Lasila osakond. Kooli kasutada olid mõisamaja esimese ja teise korruse ruumid. Võeti vastu otsus, et alates 1990. aasta septembrist on kool 6-klassiline. Alates 1995. aastast tegutseb kool põhikoolina. Lasila Põhikool töötab kahes hoones,19. sajandist pärit mõisamajas ja 2012. aastal valminud uues algklasside majas. Kooli juurde kuulub ka park, kus lapsed saavad mängida võrkpalli ning pargi kõrval on ka korvpalliplats. Mõisamaja ees tiigi kaldal asub akadeemik Karl Ernst von Baeri mälestuskivi. Laulmise õpetaja ja helilooja Maria Wunderlich kirjutas Lasila koolile laulu 1986/1987. õppeaastal, mida lauldakse kooli igal aktusel ja kooli sünnipäeval tänaseni. Kirjutatud kolmesalmilise laulu pealkirjaks on "LA-SI-LA". Koolil on oma kaks vahtralehelastest maskotti, Kats ja Pets, kes innustavad lapsi õppima lausega "Tahan ja õpin". Koolis töötab 2023/2024. õppeaastal 15 õpetajat ning 6 koolitöötajat, õpib 70 õpilast ning tegutseb ka seitsmeliikmeline õpilasesindus. 16. veebruaril 2023 otsustas Rakvere vallavolikogu lõpetada Lasila põhikoolis õppetöö Sõmeru arendamiseks, ent hiljem, 23. veebruaril loobus volikogu sellest plaanist. 28. juunil 2023. aastal avaldas 750 Rakvere valla elanikku toetust kooli jätkamiseks. 2022/2023. õppeaastal õppis koolis 55 õpilast. 2023. aasta sügisel õppis koolis 70 õpilast. 2024. aasta jaanuaris otsustas Rakvere vallavolikogu muuta Lasila Põhikooli kuueklassiliseks. Alates 2024/2025. õppeaastast liidetakse kooli lasteaiaosa Sõmeru lasteaiaga Pääsusilm ja põhikooliosa Sõmeru Põhikooliga. 1986 - Lasila Algkool 1990 - Lasila Lasteaed-Algkool 1995 - Lasila Põhikool 1986-1988 Malle Mager 1989-2003 Veera Tiidenberg 2003-2007 Aare Treial 2007-2023 Katrin Murakas 2023-... Marja-Liisa Männik (kt) Lasila Põhikool. Lasila Põhikooli veebisait. "Mõisakoolid". www.moisakoolid.ee. Vaadatud 9. mail 2024. Nurk, M. (2022). Lasila kooli taasavamine ja koolielu aastatel 1986-1993 [uurimistöö]. Lasila Põhikool Lasila kroonika. Lasila. 1986. "Avaleht". www.lasila.edu.ee. Vaadatud 9. mail 2024. "Lasila kooli jätkamiseks koguti 750 toetusallkirja". www.laanevirumaauudised.ee. 28. juuni 2023. Vaadatud 28. juunil 2023. Hundimägi, Aivar (2. september 2023). "Lasila koolis on põhjust rõõmustada, õpilaste arv on märgatavalt kasvanud". www.laanevirumaauudised.ee. Vaadatud 2. septembril 2023. "Rakvere vald alustas koolide sulgemise protsessi". www.laanevirumaauudised.ee. 25. jaanuar 2024. Vaadatud 26. jaanuaril 2024. Peegel, M. (2024). Paarkümmend väikekooli lõpetab tegevuse iseseisva asutusena. ERR, 2. veebruar 2024. 2. veebruar 2024, [1] Pulver, Andres (12. märts 2023). "Rakvere vallavõim asus Lasila rahvaga kokkuleppeid sõlmima". www.laanevirumaauudised.ee. Vaadatud 13. märtsil 2023.